Oι γέροντες των συνοικιών είχαν κυρίως δημοσιονομικές αρμοδιότητες (κατανομή φόρων και κοινοτικών βαρών). Χαρακτηριστικά παραδείγματα αποτελούν η Αθήνα, με τις 36 συνοικίες -όσες και οι ενορίες- και η Θεσσαλονίκη με τις 12 Χριστιανικές συνοικίες. Πολύ ενδιαφέρον ζήτημα στο οποίο δεν θα υπεισέλθουμε εδώ είναι η σχέση κοινοτήτων - συντεχνιών στις πόλεις. Θα σημειώσουμε μόνο ότι ανάμεσα στις δύο αυτές μορφές συσσωματώσεων υπάρχουν κοινά και διακριτά στοιχεία, στο επίπεδο της οργάνωσης και στο επίπεδο των επιδιωκόμενων στόχων και της λειτουργίας τους.